**Rog viața să-mi zâmbească**

*Gabriel Stănciulescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rog viața să-mi zâmbească...

Îngândurat, număr anii ce-au plecat,

Idile scurte, lungi, sunt prețioase,

Le port pe chipu-mi, adesea întristat

Că n-am păstrat din clipele frumoase.

Stârnesc în gânduri ploaie de regrete,

Mi-e frig în cuget, sufletul mă ceartă,

Ce-ai așteptat și ce-ți dorești poete?

De ce dai vina tot mereu pe soartă?

Poate am primit din toate, dar puțin,

Sau poate nu am știut să chibzuiesc,

M-am mulțumit să văd că-mi aparțin

Și am uitat, să învăț, să mă iubesc.

Dac-aș putea s-o iau de la început,

M-aș răsfăța în brațe calde, pure,

Aș aduna, ce în suflet n-a încăput

Ceva tandrețe, inima să-ți fure.

Nostalgic nu sunt, timpul nu se-ntoarce,

Din ce am primit a mai rămas un strop,

Rog viața, ce va voi să mă debarce

Să zâmbească, când îmi va spune... stop!

Autor: Gabriel Stănciulescu